પ્રાચીન સમયથી લઈને આજના આધુનિક યુગ સુધી મંત્ર ને જીવનના વિવિધ પ્રશ્નોના નિવારણ માટે એક ઉપાયના રૂપમાં ઉપયોગ થતો આવ્યો છે. ટીવી ચેનલો ની વધતી લોકપ્રિયતાથી હવેતો એ પરિસ્થિતિ છે કે તમે એક પ્રશ્નની વાત કરો અને દસ માંથી એકાદ વ્યક્તિ તો જરૂર એવી નીકળી આવશે જે તમારા પ્રશ્ન નિરાકરણ માટે એક બે મંત્ર કે ટોટકા બતાવી દેશે...! ટીવી ઉપર દિવસ ભર એક નહીતો બીજા મહા પંડિતો જાત જાતના નુસખા બતાવતા રહે છે. અહીં મઝા ની વાત તો એ થાય છે કે આ બધા મંત્ર ટોટકા થી કોઈને કેટલો લાભ થયો હશે તે જાણવા આપણે પ્રયત્ન કરતા નથી. ટીવી વાળાઓ દુનિયા ભરના ભ્રષ્ટાચારના સમાચારો લઇ આવે છે પણ આ જ્યોતિષીઓ ની પોલ ખોલવા કોઈ પ્રોગ્રામ બનાવે તેવી શક્યતા નહીવત છે.. કારણ લોકો માં અંધવિશ્વાસ ફેલાતો હોય તો ફેલાય ..તેમની દર્શક સંખ્યા વધતી જવી જોઈએ ..એજ તેમના માટે મહત્વનું બની રહે છે.